CELEX: 32021R0718
Language: sl
Date: 2021-04-30 00:00:00
Title: Izvedbena uredba Komisije (EU) 2021/718 z dne 30. aprila 2021 o spremembi Izvedbene uredbe (EU) št. 371/2011 glede imena imetnika dovoljenja za natrijev dimetilglicin kot krmni dodatek (Besedilo velja za EGP)

3.5.2021   
               
               
                  SL
               
               
                  Uradni list Evropske unije
               
               
                  L 151/10
               
            
         IZVEDBENA UREDBA KOMISIJE (EU) 2021/718
         z dne 30. aprila 2021
         o spremembi Izvedbene uredbe (EU) št. 371/2011 glede imena imetnika dovoljenja za natrijev dimetilglicin kot krmni dodatek
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     Družba Taminco BVBA je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz Izvedbene uredbe Komisije (EU) št. 371/2011 (2). Vložnik je trdil, da je Belgija izvedla reformo zakonika o družbah in združenjih („Wetboek van Vennootschappen en Verenigingen“), kar pomeni spremembe za vse belgijske subjekte. V okviru spremenjene zakonodaje je bila vrsta družbe „besloten vennootschap met beperkte aansprakelijkheid“ (BVBA), pod katero posluje Taminco, spremenjena v „besloten vennootschap“ (BV). Družba ostaja kapitalska družba zasebnega prava v skladu z belgijsko zakonodajo. To pomeni, da bo družba Taminco od 1. januarja 2021 trgovala kot Taminco BV. Zahtevku so bili priloženi ustrezni podporni podatki.
                  
               
                     (3)
                  
                  
                     Navedena predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila o zahtevku obveščena.
                  
               
                     (4)
                  
                  
                     Da bi se vložniku omogočilo, da izkorišča svoje pravice trženja pod imenom Taminco BV, je treba spremeniti pogoje dovoljenja.
                  
               
                     (5)
                  
                  
                     Izvedbeno uredbo (EU) št. 371/2011 bi bilo zato treba ustrezno spremeniti.
                  
               
                     (6)
                  
                  
                     Ker ni varnostnih razlogov, zaradi katerih bi morali takoj začeti veljati spremembi Izvedbene uredbe (EU) št. 371/2011, uvedeni s to uredbo, je primerno zagotoviti prehodno obdobje, v katerem se lahko porabijo obstoječe zaloge.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Spremembi Izvedbene uredbe (EU) št. 371/2011
            Izvedbena uredba (EU) št. 371/2011 se spremeni:
            
                        (1)
                     
                     
                        v naslovu se besede „imetnik dovoljenja je Taminco N.V.“ nadomestijo z besedami „imetnik dovoljenja je Taminco BV“;
                     
                  
                        (2)
                     
                     
                        v drugem stolpcu Priloge „Ime imetnika dovoljenja“ se besede „Taminco BVBA“ nadomestijo s „Taminco BV“.
                     
                  
         
            Člen 2
            Prehodni ukrepi
            Obstoječe zaloge dodatka, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo do porabe zalog.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. aprila 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) št. 371/2011 z dne 15. aprila 2011 o izdaji dovoljenja za natrijev dimetilglicin kot krmni dodatek za piščance za pitanje (imetnik dovoljenja je Taminco N.V.) (UL L 102, 16.4.2011, str. 6).